Ole Stavad (S), 2005-03-15:
Det var vist et svar med meget elastik, vil jeg gerne sige til ministeren.
Det, vi har en meget, meget stærk fornemmelse af, men som vi meget gerne vil have dementeret, er, at ministeren og regeringen planlægger efter, at der ikke skal fremlægges nogen finansierings- og byrdefordelingsreform på den her side af den 15. november, fordi man ikke vil have en diskussion om de økonomiske konsekvenser, og fordi kommunerne og borgerne ikke forud for kommune- og regionsrådsvalget må vide, hvad det er for en situation, kommunerne kommer til at stå i.
Det skal henstå i det uvisse, indtil man har stemt den 15. november.
Det ville være meget, meget befriende, hvis ministeren i dag ville dementere og sige, at den stærke mistanke er forkert.
Jeg er sådan set optaget af én ting, og det er at få bragt den her reform på plads med den kadence, det er muligt at køre med, og der falder tingene i forskellige tidsmæssige faser, og forudsætningen for, at regeringen kan fremlægge et forslag til de justeringer af udlignings- og finansieringssystemet, som skal til oven på de to dele, vi her taler om, nemlig geografi og opgavefordeling, er, at begge dele er fuldstændig klarlagt og bearbejdet i finansieringsudvalget.
Og det er det, jeg her kan give tilsagn om.
Om det så fører frem til, at lovforslaget fremsættes straks i begyndelsen af samlingen eller lidt henne i samlingen, kan jeg ikke stå og binde mig til nu, men jeg har ikke nogen ambition om, som jeg sagde før, at holde Folketinget hen i uvidenhed, det kommer der jo bestemt ikke noget godt ud af.
Så når regeringen har gjort sig sine tanker klar, så vil vi da dele dem med Folketinget straks derefter.
Jeg vil godt fortsætte i noget, der kan være lidt i samme spor.
Selv om man så finder den afklaring – her mener jeg sådan set, at ministeren godt kan bidrage til, at det ikke forsinkes unødigt i forhold til, at vi har en afklaring, inden vi vedtager loven – ved vi jo ikke, hvordan beløbene påvirker den enkelte kommune, så længe vi ikke kender principperne for en ny reform.
Men hvorfor det nu ikke kan lade sig gøre vil vi ikke ordkløves om i dag.
Men jeg vil godt bede ministeren om at give et tilsagn om, at den finansierings- og byrdefordelingsreform, som er tredje led i reformen, vil regeringen fremlægge umiddelbart ved begyndelsen af folketingssamlingen 2005-06, så det er velkendt i god tid, inden vi har kommune- og regionsrådsvalget den 15. november, så man ved, om de løfter, man skal ud og diskutere med borgerne, også har et reelt økonomisk grundlag ude i den enkelte kommune.
Vil ministeren give det tilsagn?
Det her falder logisk i nogle faser.
I foråret her frem til grundlovsdag, eller hvor langt ind i juni det nu måtte tage, får vi lovgrundlaget omkring opgaveflytningerne på plads.
Parallelt med det får vi også kommunelandkortet gjort færdig med en deadline, der hedder 1. juli.
Så har vi fikseret, hvad det er for nogle nye geografier, opgaverne skal løses i, og vi har fikseret, hvad det er for opgaver, der skal løses.
De bliver i øvrigt også fritsat, jævnfør hvad jeg sagde før omkring DUT-forhandlingerne.
Jeg har ikke nogen ambition om at holde Folketinget hen i uvidenhed om det, så jeg kan give det tilsagn, at når vi i regeringen har gjort vores egne overvejelser færdige og har grundlaget til det, vil vi selvfølgelig også fremme de forslag til forslag i salen.